Justinas Žilinskas

Justinas Žilinskas (g. 1974 m. sausio 3 d. Vilniuje) – teisininkas tarptautininkas, tarptautinės humanitarinės teisės specialistas, Mykolo Romerio universiteto (MRU) Tarptautinės ir Europos Sąjungos teisės instituto profesorius, publicistas, rašytojas, vaikų literatūros autorius, tinklaraštininkas, mokslo populiarintojasMokslo populiarinimo straipsniai  (Justinas Žilinskas, CV).

Tėvas – Pranas Juozas Žilinskas (g. 1942 m.), motina – Vida Žilinskienė (g. 1942 m.).

 Išsilavinimas 
Justinas Žilinskas baigė Vilniaus 22-ąją vidurinę mokyklą, mokėsi literatūrinėje klasėje. Nuo 1992 m. iki 1997 m. Vilniaus universiteto Teisės fakultete studijavo teisę, įgijo teisininko kvalifikaciją (Jurisdikcinės veiklos specializaciją). Nuo 1998 m. iki 2001 m. studijavo Lietuvos teisės universiteto doktorantūroje, 2001 m. gegužės 24 d. apgynė disertaciją tema „Nusikaltimai žmoniškumui ir genocidas tarptautinėje teisėje bei Lietuvos Respublikos teisėje“Lietuvos mokslo potencialas  (daktaras Justinas Žilinskas), socialinių mokslų (teisės krypties) daktaras. Disertacijos pagrindu išleido to paties pavadinimo monografiją (Vilnius, LTU LC, 2003).

 Teisės praktika 
Nuo 1995 m. iki 1996 m. VšĮ „Atviros Lietuvos fondas“ Teisės programos koordinatoriaus padėjėjas,
nuo 1996 iki 1997 m. „PHARE Rural banking programme“ teisės patarėjas, nuo 1997 iki 1998 m. UAB „Žemės ūkio paskolų garantijų fondas“ teisininkas, nuo 1999 m. iki 2001 m. UAB „Finansinių investicijų duomenų analizės ir konsultacijos“ teisės konsultantas.

Nuo 2001 m. iki 2006 m. LR Seimo (LRS) kanceliarijos Teisės departamento vyriausiasis konsultantas, patarėjas, vyresnysis patarėjas, Tarptautinės teisės ir Europos Sąjungos teisės grupės vadovasJustino Žilinsko profesinės tinklavietės informacija  (MRU svetainės puslapis). Buvo LRS darbo grupės Seimo darbo Lietuvai tapus Europos Sąjungos nare koncepcijai ir reikalingiems teisės aktų pakeitimų projektams parengti narys nuo 2002 m. liepos 19 d.LRS valdybos 2002 m. liepos 19 d. sprendimas Nr. 994 (2002-07-19 priėmė Seimo valdyba, Lietuvos Respublikos Seimas), darbo grupės Seimo atstovo Europos Parlamente skyrimo ir veiklos nuostatams parengti pagal Seimo Europos reikalų komiteto pateiktas pirmines nuostatas, pagrindžiančias Seimo atstovo Europos Parlamente skyrimą ir veiklą narys nuo 2002 m. liepos 19 d.LRS valdybos 2002 m. liepos 19 d. sprendimas Nr. 995, ekspertų darbo grupės Europos Sąjungos kompetencijų pasidalijimo ir apibrėžimo klausimui, svarstomam Konvente dėl Europos ateities, analizuoti ir pirminiams bei galutiniams pasiūlymams dėl Lietuvos Respublikos Seimo pozicijos parengti narys nuo 2002 m. gegužės 13 d.LRS valdybos 2002 m. gegužės 13 d. sprendimas Nr. 861, darbo grupės Tarptautinių sutarčių įstatymo 1 straipsnio pakeitimo įstatymo projektui parengti narys nuo 2003 m. balandžio 23 d.LRS valdybos 2003 m. balandžio 23 d. sprendimas Nr. 1459, darbo grupės LR terminų banko įstatymo projektui parengti nuo 2003 m. birželio 18 d.LRS valdybos 2003 m. birželio 18 d. sprendimas Nr. 1576, darbo grupės Europos Parlamento narių, išrinktų Lietuvos Respublikoje, statuso įstatymo projektui parengti narys nuo 2003 m. lapkričio 24 d.LRS valdybos 2003 m. lapkričio 24 d. sprendimas Nr. 1851, darbo grupę Seimo statuto redakcijai tobulinti narys nuo 2000 m. lapkričio 15 d.LRS valdybos 2000 m. lapkričio 15 d.sprendimas Nr. 34, darbo grupės Vyriausybės įstatymo pakeitimo įstatymo ir lydimųjų teisės aktų projektams parengti narys nuo 2004 m. vasario 2 d.LRS valdybos 2004 m. vasario 2 d. sprendimas Nr. 1951. Taip pat Vyriausybės darbo grupės rengti pasiūlymams dėl Lietuvos veiksmų siekiant totalitarinių režimų įvykdytų nusikaltimų įvertinimo ES lygiu ekspertas, Lietuvos Respublikos tarptautinės humanitarinės teisės įgyvendinimo komisijos prie LR krašto apsaugos ministerijos narys nuo 2003 m.

 Pedagoginė veikla 
Nuo 1997 m. Lietuvos teisės akademijos (vėliau – Lietuvos teisės universiteto) asistentas, vedė teisės teorijos ir konstitucinės teisės seminarus. Nuo 1998 m. padeda dėstyti tarptautinės viešosios teisės kursą (prof. Sauliui Katuokai).
MRU studentų mokslinės draugijos (SMD) Tarptautinės teisės sekcijos vadovas. MRU Teisės fakulteto Tarptautinės teisės katedros docentas. Dėsto (-ė) kursus tokius kaip Tarptautinė viešoji teisė, Tarptautinė humanitarinė teisė, Tarptautinė baudžiamoji teisė lietuvių ir anglų kalbomis; nuo 2010 m. rugsėjo taip pat dėsto laisvai pasirenkamą kursą „Lyginamosios teisės įvadas” (bakalauro studijose).

Nuo 2007 m. lapkričio 29 d. iki 2007 m. gruodžio 1 d. Šveicarijos, Vokietijos, Austrijos studijų centre kartu su Liucernos universiteto (LU) prof. Martina Caroni skaitė jungtines LU ir MRU modulio „Šveicarijos, tarptautinė, Europos ir lyginamoji teisė“ paskaitas tema „Aktualios tarptautinės viešosios teisės problemos“„Studijų modulio „Šveicarijos, tarptautinė, Europos ir lyginamoji teisė“ paskaitos“  (2007-11-28).

Nuo 2003 m. iki 2009 m. Baltijos šalių tarptautinės humanitarinės teisės vasaros akademijos – (nuo 2009 m. – NOHA akademijos) (), skirtos teisės, taip pat politikos mokslų, žurnalistikos bei karo akademijų studentams bei praktikams (dirbantiems humanitarinės veiklos srityje iš visos Europos) lektorius (akademijos rengėjas – Tarptautinis Raudonojo Kryžiaus Komitetas)VU informacija. MRU Teisės fakulteto tarybos narysMRU Teisės fakulteto informacija .

Įvairių dalykinių konkursų, teismo proceso inscenizacijų kaip Philip C. Jessup Tarptautinio Teisingumo Teismo proceso inscenizacijos konkurso () ir kitų Lietuvoje bei užsienyje (pvz., JAV) Mykolo Romerio universiteto komandos rengėjas, konsultantas, vadovasMRU inf.  (2008-06-03). Vadovavo Philip C. Jessup vardo tarptautinės teisės inscenizavimo varžybų Mykolo Romerio universiteto studentų komandai (nuo 2001 m. iki 2008 m.); Jean Pictet vardo tarptautinės humanitarinės teisės konkurso Mykolo Romerio universiteto studentų komandai (2008 m.), Friedrich Born vardo tarptautinės humanitarinės teisės regioninių varžybų Mykolo Romerio universiteto studentų komandai (2004–2007). LAWIN taurės turnyro – Philip C. Jessup Tarptautinio Teisingumo Teismo proceso inscenizacijos konkurso Regioninio turo teisėjas (vertintojas).

 Mokslinė veikla 
2008 m. birželio 19 d. atliko habilitacijos procedūrą; sritis – socialiniai mokslai, kryptis – Teisės mokslai (01S). Pateikė mokslo darbų apžvalgą „Atsakomybė už sunkius tarptautinės humanitarinės teisės pažeidimus: naujųjų ginkluotų konfliktų iššūkiai bei Lietuvos patirtis“ MRU TF tarybos ir habilitacijos procedūros komisijos posėdyje (habilitacijos procedūros komisijos pirmininkas prof. Saulius Katuoka)MRU informacija  (2008-06-19).

Mokslinių interesų kryptys – tarptautinė humanitarinė teisė, tarptautinė viešoji teisė. Mokslinio tiriamojo darbo kryptis – Šiuolaikinės tarptautinės humanitarinės teisės problemos: naujieji konfliktai ir iššūkiai tarptautinei humanitarinei teisei. Paskelbė mokslinių straipsnių. Nagrinėja tarptautinių nusikaltimų problemas, kai kuriuos Europos Sąjungos teisės klausimus.

 Kūrybinė, visuomeninė veikla 
Justinas Žilinskas yra Lietuvos rašytojų sąjungos narys.https://www.rasytojai.lt/zilinskas-justinas/

Nuo 1993 m. (dar studijuodamas) Justinas Žilinskas rašė eiles, išleido knygelę „Baladės apie nieką ir tą patį” (1998 m.)Dienraščio „LT“ interviu su Justinu Žilinsku . Nuo 1998 m. atsidėjo fantastikai, parašė nemažai apsakymų ir apysakų. Dalis jų pateko į rinkinius „Geriausia Lietuvos fantastika”, o 1999 m. su apysaka „Sinkubas” šiame konkurse laimėjo 1-ąją vietą. Konkurse „Geriausios Lietuvos fantastikos" už fantastinį apsakymą „Sakmė apie Gugį, smeiguolį ir geležinius žmones" apdovanotas paskatinamąja premija (tam pačiam konkursui taip pat pateikė alternatyviosios istorijos apsakymą „Prerijų kojotas" (bendraaautoris Gediminas Kulikauskas)Vilniaus fantastų klubo „Dorado” inf. .

Nuo 1998 m. Vilniaus fantastų klubo „Dorado“ narys, klubo prezidentas (2004–2006 m.). Įstojęs į klubą, iš karto aktyviai įsitraukė į jo kūrybinę veiklą, talkino techniniais klausimais, leidžiant mėgėjišką žurnalą, skirtą lietuviškai fantastikai („fenziną“)„Dorado Raganos" inf. . Vienas iš aktyvesnių Lietuvos mokslinės fantastikos rašytojųMaumaz: „Aš nei mokslo fantastas, nei fentezistas, aš universalas“  Karolis Jachimavičius, 2009-06-02; interneto knygų apžvalgų svetainės www.skaityta.lt  įkūrėjas bei redaktorius, literatūros apžvalgininkas. Taip pat 2006–2008 m. neetatinis Lietuvos radijo programos „Klasika“ bendradarbis, nuo 2008 m. – Lietuvos verslo dienraščio „Verslo žinios“ leidžiamo žurnalo „Verslo klasė" autorius (parašė mokslo populiarinimo, publicistinius straipsnius „Pasakos niekada nemiršta“, 2007 m.Justinas Žilinskas: Pasakos niekada nemiršta 2007-12-04 08:45; „Kosovo mazgas“Justinas Žilinskas: Kosovo mazgas 2008-05-08 09:10, „Piratai! Nuo Baltijos iki Karibų“, 2009 m.„Piratai! Nuo Baltijos iki Karibų“ 2009-02-26, V, Verslo klasė, Nr. 3, 24 p., „Sincerita: Paprastumo patrauklumas“„Sincerita: Paprastumo patrauklumas (arba apie itališką popsą bei San Remo festivalį)“ „Verslo klasė“, 2009-06-30 Nr. 7, 44 p. ir kt.Mokslo populiarinimas, publicistika  (Justino Žilinsko svetainės informacija)). Fantastikos naujienų vartų www.fantastika.lt redkolegijos narys.

2004 m. parašė nuotykių fantastinį romaną „Genomas 3000“ (išleido leidykla „Eridanas“, serija „Lietuvių fantastikos biblioteka“, tomas Nr. 2). Jame pasakojama apie netolimos ateities visuomenę, joje gimstantį purizmo judėjimą (apie žmones, atsisakančius bet kokio savęs tobulinimo technologinėmis priemonėmis, kas skatina naujus žiaurius konfliktus, kuriais netrunka pasinaudoti ir jokių purizmo idealų neturintys asmenys).

Kūrybos pradžioje dalį „mėgėjiškų“ kūrinių paskelbė ir žiniatinklyje„Maumiada“ KTU tinklavietėje  (vėliau – autoriniame puslapyje Maumiada autoriaus kūrybos svetainė (Justino Žilinsko mėgėjiškų „kūrybinių kančių“ puslapiai: poezija, proza)). 2006 m. gegužės mėn. išleista knyga „Gugis – girių kaukas ir žmonių draugas“ (skirta visai šeimai); kurta nuo 1998 m. kaip apsakymų ciklas. Pasakojimai kupini nuotykių, kai į pagalbą žmonėms ateina nenuorama girių kaukas Gugis kartu su kitais neįprastais veikėjais – tinginiu maumu Munamukiu, liūdnuoju aitvaru Vipštu, narsiąja basiliske Šiuša. Pasakojimai – Lietuvos istorijos (apie lietuvių kovas su kryžiuočiais), mitologijos temomis. Specialiai knygos pristatymui buvo sukurta svetainė (gugis.lt), kuriame be kita ko pateikiama informacija apie atitinkamo laikotarpio Lietuvos istoriją, įvairias įdomybes. 2006 m. Metų knygos paaugliams rinkimuose „Gugis – girių kaukas ir žmonių draugas pateko“ į 5 nominuotų knygų sąrašą (skaitytojų pasirinkimas) ir Tarptautinės vaikų ir jaunimo literatūros asociacijos (IBBY) Lietuvos skyrius šią knygą išrinko „Metų debiutu“.

2007 m. gruodžio mėn. kartu su vokaliste Agne Mikalauskaite įkūrė dainuojamosios poezijos „namų muzikavimo“ grupę „Ilgumos“ (pasak paties autoriaus, „gaivinant“ prof. Leonido Donskio „apraudotą“ tradiciją, kad „tarp pop muzikos ir aukštosios kultūros nėra „naminės“ meilės muzikai, kai žmonės groja daugiausia sau ir truputį – kitiems“), daugumos dainų tekstų ir muzikos autorius, atlikėjas (vokalas, gitara, lūpinė armonikėlė). Dalyvavo „Vilniaus universiteto bardų festivalyje“ 2008 ir 2009 m., projekte „Visi savi“, dainuojamosios poezijos vakaruose TAU. Yra humoristinio „fantastų liaudies dainų“ muzikinio kolektyvo „Dorado kvartetas plius“ vienas iš įkūrėjų..

 Šeima 
Justinas Žilinskas vedęs; žmona Ramunė Žilinskienė (mergaut. pav. Urmulevičiūtė), sporto pedagogė, VU docentė, socialinių mokslų daktarėVilniaus universiteto Sveikatos ir sporto centro informacija, VU Sveikatos ir sporto centro direktorė. Dukra Rusnė, sūnūs Giedrius ir Algirdas.

 Bibliografija 

 Mokslinės publikacijos 
 Žilinskas, Justinas. Nusikaltimai žmoniškumui ir genocidas tarptautinėje teisėje bei Lietuvos Respublikos teisėje [kompaktinis diskas]: monografija / Justinas Žilinskas; Lietuvos teisės universitetas. Vilnius: LTU Leidybos centras, 2003. 1CD-ROM. Text in lit. – CD 91.MRU LC
 Žilinskas J., Čepas A. Asmenų perdavimas tarptautiniam baudžiamajam teismui ir jo problemos tarptautinėje teisėje // Jurisprudencija.– Vilnius: Lietuvos teisės universitetas.– 2002, T. 34(26), p. 40 – 50.
 Žilinskas J. Karo nusikaltimų ir genocido reglamentavimo Lietuvos Respublikos baudžiamuosiuose įstatymuose raida. Vilnius: Lietuvos gyventojų genocido ir rezistencijos tyrimo centras. – 2002, T. 2(12).
 Žilinskas J., Declerck W. Targeted killing under international humanitarian law // Jurisprudencija, 2008, T.5(107)
 Žilinskas J. Ginkluoto konflikto samprata tarptautinėje humanitarinėje teisėje ir jos taikymo problemos moderniuose ginkluotuose konfliktuose // Jurisprudencija, 2008, T. 2(104), p. 91 – 101.
 Žilinskas J. Tarptautinės teisės lietuviškosios terminijos bruožai ir problemos // Specialybės kalba: tyrimas ir dėstymas. Mokslinės konferencijos darbai, Vilnius: MRU, 2006, p. 157–164.
 Žilinskas J. Tarptautinių nusikaltimų tarptautinio pripažinimo problema ir SSRS okupacijos metu padaryti nusikaltimai // Jurisprudencija, 2006, T. 88, p. 33 – 40.
 Hagos taikos konferencijos ir jų įtaka tarptautinei sausumos karo teisei. Teisės problemos, 2009/1 (63). Teisės institutas.
 Žilinskas J. Privačios karinės ir saugumo kompanijos ir jų reguliavimo problemos tarptautinėje humanitarinėje teisėje // Jurisprudencija, 2009, T. 3(117), p. 163–177.
 Žilinskas J. Broadening the Concept of Genocide in Lithuania’s Criminal Law and the Principe Nullum Crimen Sine Lege // Jurisprudencija, 2009, T. 4(118), p. 333–348.

 Grožinės publikacijos 
 Genomas 3000: mokslinis fantastinis romanas / Justinas Žilinskas. – Kaunas: Eridanas, 2004 (Kaišiadorys: A. Jakšto sp.). – 285, [2] p. – (Lietuvių fantastikos biblioteka: LFB; t. 2). – Tiražas [2000] egz. – ISBN 9986-97-096-2.
 Gugis – girių kaukas ir žmonių draugas: [romanas] / Justinas Žilinskas. – Vilnius: Tyto alba, 2006. (Vilnius: Vilniaus spauda). – 302, [2] p. : iliustr. – Tiražas [2000] egz. ISBN 9986-16-493-1
 KGB vaikai: [romanas]/ Justinas Žilinskas. – Vilnius: Aukso žuvis, 2013. – 432 p. ISBN 978-609-95287-8-6

 Šaltiniai 

 Nuorodos 
 Profesinis Justino Žilinsko tinklaraštis  (MRU tinklavietėje)
 Asmeninis Justino Žilinsko tinklaraštis (livejournal.com tinklavietėje)
 J.Žilinskas apie fantastinę literatūrą: „Kartais žmonės fantastikos tiesiog bijo – spėju, kad gąsdina neaprėpiamumas“ (15min)

Kategorija:Lietuvos vaikų rašytojai
Kategorija:Lietuvos fantastikos rašytojai
Kategorija:Lietuvos teisės pedagogai
Kategorija:Lietuvos teisėtyrininkai tarptautininkai
Kategorija:penalistai tarptautininkai
Kategorija:teisėtyrininkai komparatyvistai
Kategorija:Lietuvos penalistai
Kategorija:Literatai teisininkai
Kategorija:Tinklaraštininkai
Kategorija:Vyriausiosios rinkimų komisijos nariai